**15.03.2022(3)**

**E-pasta nosaukums:**

Atjaunota COVID-19 vakcinācijas rokasgrāmatas versija

**E-pasta teksts:**

Nacionālais veselības dienests informē, ka aktualizēta COVID -19 vakcinācijas rokasgrāmata :

<https://www.vmnvd.gov.lv/lv/vakcinacijas-rokasgramata-informativais-materials-vakcinacijas-veicejiem>

Būtiskākās izmaiņas:

* Noteiktas **Vakcinācijas iestādes, kas nodrošina visas Latvijā pieejamās Covid-19 vakcīnas- atlikto devu centri**

 Vakcinācijas iestādes, kas nodrošina visas Latvijā pieejamās Covid-19 vakcīnas- SIA "Aizkraukles slimnīca", SIA "Balvu un Gulbenes slimnīcu apvienība", SIA" Bauskas slimnīca", SIA "Valmieras veselības centrs", SIA "Daugavpils reģionālā slimnīca" Centra poliklīnika, SIA "Dobeles un apkārtnes slimnīca", SIA "Jēkabpils reģionālā slimnīca", SIA "Kuldīgas slimnīca", SIA “L.Atiķes doktorāts”, SIA “Limbažu slimnīca”, SIA “Ludzas medicīnas centrs”, SIA "Madonas slimnīca", SIA “Preiļu slimnīca”, SIA "Rēzeknes slimnīca", SIA "Rīgas Austrumu klīniskā universitātes slimnīca", SIA "Bērnu Klīniskā Universitātes slimnīca", VSIA "Paula Stradiņa klīniskā universtitātes slimnīca", SIA ”Saldus medicīnas centrs", SIA "Ziemeļkurzemes reģionālā slimnīca", SIA "Tukuma slimnīca", SIA "Valmieras veselības centrs”.

Minētajās iestādēs visiem Latvijas iedzīvotājiem būs iespēja saņemt  ne retāk kā reizi nedēļā Covid-19 vakcīnas devu vai papildu devu vai balstvakcināciju ar jebkura ražotāja vakcīnu, iepriekš vienojoties par datumu un laiku . Ārstniecības iestāžu kontaktinformācija ir pieejama  [šeit](https://www.vmnvd.gov.lv/lv/vakcinacija-iedzivotajiem).

* Iekļauta informācija par **Ukrainas iedzīvotāju - patvēruma meklētāju vakcinācija -**32 lapā

Balstoties uz publiski pieejamo informāciju, Ukrainā vakcinācijai pret Covid-19 tiek izmantotas šādas vakcīnas:

* Moderna *Spikevax* – reģistrēta EZA;
* Pfizer *Comirnaty* – reģistrēta EZA;
* Oxford/AstraZeneca *Vaxzevria* – reģistrēta EZA;
* Serum Institute of India *Covishield* – PVO atzīta (*Vaxzevria* analogs);
* Sinovac *Coronavac* – PVO atzīta (inaktivēta vīrusa vakcīna);
* *Covid-19 Vaccine Janssen* – reģistrēta EZA.

**Patvēruma meklētāju vakcinācijas shēma:**

* Ja **vakcinācija nav veikta**: veicama primārā vakcinācija, izmantojot jebkuru no Latvijā pieejamajām vakcīnām atbilstoši vakcinējamās personas vecumam u.c. nosacījumiem.

* Ja primārā **vakcinācija** **uzsākta, bet nav ievadīta otrā deva**: noslēdzama primārā vakcinācija. Otro devu vēlams saņemt ar to pašu vakcīnu, ar ko sākta vakcinācija, bet, ja tas nav iespējams, tad kā otrā deva ievadāma kāda no pieejamajām mRNS tipa vakcīnām (*Comirnaty* vai *Spikevax*) vai – kā otrā izvēle – jebkura no pārējām Latvijā pieejamajām vakcīnām. Otrā deva ievadāma arī tad, ja pārsniegts rekomendētais intervāls otrās devas saņemšanai.

Ja pirmā deva ievadīta ar *Coronavac*, otrā deva jāsaņem pēc 4 nedēļām. Attiecībā uz *Covishield* nosacījumi par otrās devas ievadīšanas laiku ir identiski kā *Vaxzevria*.

* Ja primārā vakcinācija ir veikta, tad persona **kvalificējas balstvakcinācijai atbilstoši kopējiem nosacījumiem** par balstvakcināciju. Nosacījumi par pieaugušu personu balstvakcināciju pēc primārās vakcinācijas ar *Covishield* vai *Coronavac*, ko Latvijā neizmanto, ir šādi:

|  |  |  |  |  |  |  |
| --- | --- | --- | --- | --- | --- | --- |
| ***Primārajā vakcinācijā saņemtās vakcīnas*** | ***Kam rekomendēts  saņemt*** | ***Kad jāievada vakcīna*** | ***Ar kādām vakcīnām:***  ***1. prioritāte*** | | ***Ar kādām vakcīnām:***  ***2. prioritāte*** | ***E-veselībā ievada*** |
| **Covishield-Covishield**  (identiski nosacījumi kā Vaxzevria) | Visām personām no 18 gadu vecuma | Sākot ar 3 mēnešiem  pēc 2.devas | Spikevax **pilna deva** **(0.5 ml)** | | Comirnaty, Vaxzevria,  Nuvaxovid | 3. deva  1.balstvakcinācija |
| **Coronavac-Coronavac\*** | Visām personām no 18 gadu vecuma | Sākot ar 6 mēnešiem  pēc 2.devas | Comirnaty vai Spikevax | | Covid-19 Vaccine Janssen, Vaxzevria | 3. deva  1.balstvakcinācija |
|  |  |  |  |  |  |  |
|  |  |  |  |  |  |  |

Lai apliecinātu iepriekš veiktas vakcinācijas faktu, ir jāuzrāda to apliecinošs dokuments, taču, ja objektīvu iemeslu dēļ tas nav iespējams, izņēmuma gadījumā ir jāuzticas vakcinējamās personas sniegtajai informācijai.